Ο αντίκτυπος της επένδυσης πολιτιστικών οργανισμών σε εταιρική κοινωνική ευθύνη στη διαμόρφωση της σχέσης τους με το κοινό τους
Creators: name: Κατσογιάννου-Μήντση, Ευαγγελία Θεοδώρου
Publisher: name: Aristotle University of Thessaloniki
Year: 2023
Subjects: Εταιρική Κοινωνική Ευθύνη
Πολιτιστικός Οργανισμός
Πελατειακή πιστότητα
Ικανοποίηση κοινού
Εμπλοκή κοινού
Ταύτιση κοινού με τον οργανισμό
Corporate Social Responsibility
Cultural organization
Customer Loyalty
Customer Satisfaction
Customer Engagement
Customer Identification

description: Στον 21ο αιώνα, η κλιματική αλλαγή, η εξέλιξη της τεχνολογίας, τα μεγάλα μεταναστευτικά ρεύματα, η διαμόρφωση του ελεύθερου χρόνου ως πολύτιμο αγαθό και εν γένει οι κοινωνικές οικονομικές και πολιτικές αλλαγές συνέβαλαν σε καθολικό επίπεδο στην αναδιατύπωση της αποστολής των επιχειρήσεων. Ο σεβασμός προς τον εργαζόμενο, η κάλυψη των προσδοκιών του κοινού και όλων των εμπλεκόμενων με την εταιρεία μερών, η περιβαλλοντική ευαισθητοποίηση και η υποστήριξη τοπικών κοινοτήτων αποτέλεσαν κάποια θεμελιώδη κριτήρια που οι εταιρείες έπρεπε να λάβουν υπόψιν, με αποτέλεσμα την ανάπτυξη της έννοιας της ΕΚΕ, η οποία πλέον αποτελεί βασική στρατηγική των επιχειρήσεων επιφέροντας μακροπρόθεσμα οφέλη σε αυτές. Όσον αφορά τους πολιτιστικούς οργανισμούς, μολονότι ενσαρκώνουν ήδη βασικές πτυχές της ΕΚΕ, καθώς στους στόχους τους υπάγονται η εκπαίδευση, η πνευματική αφύπνιση, η καλλιέργεια και η ευαισθητοποίηση, στα πλαίσια εξέλιξης και βιωσιμότητας προκύπτει η ανάγκη υιοθέτησης μιας ολοκληρωμένης υπεύθυνης στρατηγικής. Στόχος της παρούσας έρευνας είναι να εξετάσει τις προοπτικές και την επίδραση των στρατηγικών ΕΚΕ που υλοποιούν οι πολιτιστικοί οργανισμοί στην Ελλάδα σε σχέση με το κοινό τους. Αξιοποιήθηκαν ποσοτικά εργαλεία μέτρησης ενώ για την ανάλυση των αποτελεσμάτων χρησιμοποιήθηκε το λογισμικό SPSS. Οι συμμετέχοντες ανήλθαν στους 203. Σύμφωνα με τα αποτελέσματα της έρευνας η επένδυση των πολιτιστικών οργανισμών (Ίδρυμα Σταύρος Νιάρχος, Μουσείο Ακρόπολης, Μέγαρο Μουσικής Αθηνών και Εθνική Πινακοθήκη) σε ΕΚΕ επηρεάζει και έχει θετικό αντίκτυπο στην πελατειακή πιστότητα, την ικανοποίηση του κοινού, την εμπλοκή του κοινού και την ταύτιση του κοινού με τον οργανισμό. Ως εκ τούτου, συμπεραίνεται η σημασία και ο καθοριστικός ρόλος της ΕΚΕ στην ενίσχυση των πελατειακών σχέσεων των συγκεκριμένων πολιτιστικών οργανισμών. Ολοκληρώνοντας, η εν λόγω μελέτη φιλοδοξεί να παρέχει μία ολοκληρωμένη εικόνα της δυναμικής της ΕΚΕ και της ανάγκης των πολιτιστικών οργανισμών να επενδύουν σε αυτήν στα πλαίσια της αειφορίας, της βελτιστοποίησης των σχέσεων με το κοινό, της οικονομικής ευημερίας και της εξέλιξης. Παρέχει τέλος, συστάσεις προς τους επαγγελματίες του χώρου και ιδέες για μελλοντική έρευνα που θα ενισχύσει την βιβλιογραφία του πολιτιστικού marketing και θα ρίξει φως σε πτυχές της ΕΚΕ που θα λειτουργήσουν ευεργετικά για τα πολιτιστικά κέντρα.
description: In the 21st century, climate change, the evolution of technology, large migratory flows, the emergence of leisure time as a valuable commodity and social economic and political changes in general have contributed to the redefinition of the mission of business at a universal level. Respect for the employee, meeting the expectations of the customers and all stakeholders involved with the company, environmental awareness and support for local communities were some of the fundamental criteria that companies had to take into account, resulting in the development of the concept of CSR, which is now a key strategy for companies, bringing long-term benefits to them. With regard to cultural organizations, although they already embody key aspects of CSR, as their objectives include education, spiritual awakening, culture and awareness-raising, the need to adopt an integrated and responsible strategy in the context of development and sustainability arises. The aim of this research is to examine the prospects and impact of CSR strategies implemented by cultural organizations in Greece in relation to their audiences. Quantitative measurement tools were used and the analysis of the results was carried out through the SPSS software. The number of participants was 203. According to the results of the research, the investment of cultural organizations (Stavros Niarchos Foundation, Acropolis Museum, Athens Concert Hall and National Gallery) in CSR has a positive impact on customer loyalty, customer satisfaction, customer engagement and customer identification with the organization. Therefore, it is concluded that CSR is important and plays a crucial role in strengthening the relationship between art organizations and their audience. In conclusion, this study aims to provide a comprehensive picture of the dynamics of CSR and the need for cultural organizations to invest in it in the context of sustainability, optimization of relations with the public, economic well-being and development. Finally, it provides recommendations for practitioners in the field and ideas for future research that will enhance the cultural marketing literature and shed light on aspects of CSR that will be beneficial to cultural centers.